«Мамандығым – Мақтанышым»

«Ұстаздық еткен жалықпас, Үйретуден балаға» демекші, ия менің мамандығым- «Мұғалім».

Мен – Ұстазбын! Ұстаздық салада 10 жыл еңбек етіп келемін.

Мен, ұстаз ретінде оқушыларға білім берумен қатар тәрбие берудегі жауапкершілікті ең басты қасиет деп түсінемін. Мен, ұстаз бола отырып, қоғам алдындағы үлкен жауапкершілікті сезінемін. Оқушыларға, яғни, өз шәкірттеріме деген сүйіспеншілік, оларға қамқор болу, олардың ішкі жан дүниесін түсіну, олардың әрқайсысына жеке көңіл бөлу мен үшін әдетке айналған. Оқушыларымды өз балаларымдай көріп, оларға әрдайым мейіріммен қарап, әр қылықтарына төзіммен қарауға тырысамын. Менің, ұстаздық өмірім, ұстаздық бағытында өтіп жатыр. Ұстаз жалпы көп нәрсеге тәрбиелейді. Оқушы жаман әдеттерден арылтып, өзін тәрбиелеп үйренеді, нақыл сөздердің мағынасын түсініп, жаттау қабілеті артады. Міне, бұл менің, Жеңісім мен Жемісім. Балалармен жұмыс жасау өте оңай әрі қиын. Неге? Себебі: Әр баланы-жеке тұлға ретінде қабылдау керек! Әр баланың қыңыр мінезін көтеріп, түзеп отыру шарт! Әр баланы – өз балаңдай жақсы көру керек! Мен, өзім әр оқушыммен өте жақсымын. Қазіргі балалардың ынта – жігері ерекше! Ұстаздан көп нәрсені талап етеді, жоспардан тыс тапсырма алғысы келеді. Міне мұғалім сондықтан, өзін – өзі үнемі жетілдіріп жүруі шарт. Менің ойымша, кез келген мұғалім, Ұстаз бола алмайды! Ұстаздық өнер – терең мағыналы өнер! Ал өнерлі болу кез келген адамға қона бермейтіні шындық! «Шәкіртсіз ұстаз тұл» дегенде тегін айтылмаған. Шын ұстаз – Ұстаз болуды бала кезінен армандайды. «Ұстаз болу өз уақытыңды аямай, өзгенің бақытын аялау» деп Мұхтар Әуезов айтқандай, еш уақытпен санаспай, балалардың болашағы үшін аянбай жасасақ, еңбегің еш кетпейді деп түсінемін, және соған өз көзім жеткен. Меніңде арманым, бала кезден басталған болатын, қазір сол арманыма толық жеттім деп есептеймін. Мен өз жұмыс жасап жүрген мектебімді өз үйімдей, оқушыларымды өз баламдай көремін. Егер, мамандықты қайта таңдау қажет болса, мен осы Ұстаздықты ойланбастан тағыда таңдар едім.

Мен өз мамандығымды сүйемін, әрі сол мамандығыммен мақтанамын!

 Ақесенова Шаттық Еркінқызы

 Құлсары қаласы